**̏शारीरिक क्षमता कमजोर भएका युवा व्यवसायीका लागि सामग्री सहयोग̎" कार्यान्वयन कार्यविधि , २०७९**

स्वीकृत मिति २०७९।०२।

**प्रस्तावनाः** स्वावलम्बी भै स्वदेश मै केही गर्ने चाहना भएका शारिरीक क्षमता कमजोर भएका युवा व्यवसायीहरु जुन युवा जनशक्तिको स्वदेश मै व्यवस्थापन हुने र केही उत्पादन मुलक कार्य गरिराखेका युवाहरुले यस कार्यालयमा सहयोगको अपेक्षा राखी प्रस्ताव पेश गरेमा युवाहरुको पेशामा सहयोग पुर्याउने उद्धेश्यले यस परिषद् वाट ̎अपाङ्ग युवा व्यवसायीका लागि सामग्री सहयोग ̎ को उद्धेश्य राखी प्रदेश सरकार युवा तथा खेलकुद मन्त्रालय, प्रदेश युवा परिषद्को कार्यालयको आ.ब.२०७८।०७९ को स्वीकृत गरेको वार्षिक बजेटमा" अपाङ्ग युवा व्यवसायी सामग्री सहयोग" कार्यक्रमलाई पारदर्शी व्यवस्थित र नतिजामुलक बनाई यो कार्यक्रम प्रभावकारी रुपमा संचालन गर्नको लागि प्रदेश युवा परिषद् ऐन २०७६ को दफा३२ को उपदफा २ अनुसार युवा तथा ‍खेलकुद मन्त्रालयले यो कार्यविधि बनाएको छ ।

**१. संक्षिप्त नाम र प्रारम्भः** (१) यो कार्यविधिको नाम ̎शारिरीक क्षमता कमजोर भएका युवा व्यवसायी सामग्री सहयोग̎" कार्यान्वयन कार्यविधि , २०७९ रहेको छ ।

२) यो कार्यविधि मन्त्रालयले स्वीकृत गरेको मितिदेखि लागू हुनेछ ।

**२. परिभाषाः विषय वा प्रसङ्गले अर्को अर्थ नलागेमा यस कार्यविधिमा**

क) "शारिरीक क्षमता कमजोर भएका युवा व्यवसायी सामग्री सहयोग̎" " कार्यक्रम प्रदेश युवा परिषद्को कार्यालयले शारिरीक रुपमा अपाङ्ग युवाहरुको उद्धमशिलतामा टेवा पुर्याउने उद्देश्यले राखिएको कार्यक्रम सम्झनु पर्दछ ।

ख) "परिषद्" भन्नाले प्रदेश युवा परिषद् सम्झनु पर्दछ ।

ग) "कार्यकारी समिति" भन्नाले प्रदेश युवा परिषद्को कार्यकारी समिति सम्झनु पर्दछ ।

घ) “मन्त्रालय” भन्नाले बागमती प्रदेशको युवा तथा खेलकुद मन्त्रालय वा प्रदेश युवा परिषद्को सरोकारवाला मन्त्रालय सम्झनु पर्दछ ।

ङ) "कार्यालय भन्नाले प्रदेश युवा परिषद्को कार्यालय हेटौडा मकवानपुर सम्झनु पर्दछ ।

च) "युवा" भन्नाले १६- ४० उमेर समुहको व्यक्ति सम्झिनु पर्दछ ।

च) "अपाङ्ग वा शारीरिक क्षमता कमजोर " भन्नाले नेपाल सरकारले तोकिएको श्रेणी वा रंगको प्रमाणपत्र प्राप्त व्यक्ती सम्झनु पर्दछ ।

**३. उद्देश्यः**

क) शारिरीक रुपमा कमजोर युवाहरुको उद्धमशिलतामा सहयोग पुग्ने ।

ख) युवाहरु स्ववलम्बी भै स्वदेश मै केही गर्ने चाहनाका साथ विदेश पलायन हुनवाट रोकिने तथा समाज घरपरिवारवाट अपहेलित्व हुन नपर्ने ।

ग) गरी राखेको व्यवसायमा थप सहयोग पुगी थप आम्दानीको वातावरण तयार हुने र सहज जीवनयापन हुने ।

घ) शारिरीक रुपमा कमजोर भएका युवाहरुले पनि आफ्नो जीवनस्तर आफ्नै खुट्टामा उभिएर जिउन सक्दछन् भन्ने सन्देश प्रवाह हुने ।

**४. लक्षित वर्गः**

(१) यस बागमती प्रदेशका भित्रका २६ जना शारिरीक रुपमा कमजोर भएका युवा व्यवसायीहरु जसले आम्दनी गर्ने उद्धेश्यका साथ थप सामग्री यस कार्यालयवाट प्राप्त गर्नको लागि आर्थिक सहयोगका निम्ती प्रस्ताव पेश गरेको आधारमा छनौट गरिने ।

२) पेशा व्यवसाय नेपाल सरकारको नियमानुसार दर्ता भै सञ्चालन भै रहेको वा दर्ता भै सञ्चालनको अवस्थामा रहेको हुनुपर्ने ।

३ पेशा व्यवसायमा कम्तीमा रु १०००००।०० (एक लाख) आफ्नो लगानी गरेको हुनु पर्ने ।

**५. प्रस्ताव पेश गर्ने युवा व्यवसायीले गर्नुपर्ने कार्यः**

क) रु १०००००।०० सम्म आफ्नो लगानी गरेको हुनु पर्नेछ ।र सो पेशामा लगानि गरेको स्थानिय निकाय वा स्थानिय निकायको प्राविधिकले प्रमाणित गरेको हुनु पर्नेछ ।

ख) यस कार्यालयले दिएको रकमवाट खरिद गरिने सामग्रीहरु यस कार्यालयसँग सम्झौता भए पश्चात व्यवस्थापन गर्नुपर्नेछ ।

ग) ,यस कार्यालयसँग सम्झौता भएको रकमको सक्कल बिल भरपाई कार्यक्रम सम्पन्न भएको मितिले ३० दिन भित्र अनिवार्य रुपमा यस कार्यालयमा पेश गरिसक्नु पर्नेछ । वा २०७९।असार १५ भित्रमा यस कार्यालयमा पेश गर्नुपर्नेछ । साथै अन्तिम भुक्तानिको लागि सक्कल बिल भरपाइ सहित उपस्थित भै व्यवसायमा भएको परिवर्तनको प्रतिवेदन पेश गर्नुपर्नेछ ।

घ) नेपाल सरकार तथा प्रदेश सरकारको ऐन नियमको परिधि भित्र रही आर्थिक कारोवार गर्नुपर्नेछ ।

ङ) के मेशिनरी वा सामग्री खरिद गरि उत्पादन र आम्दानी बढाउने हो प्रस्तावमा प्रष्ट खुल्नुपर्नेछ र प्रस्तावमा तोकिएको कार्यमा मात्र यस रकम खर्च गर्नुपर्नेछ ।

**६. छनौटका आधारहरुः**

(१) यस प्रदेशमा स्थायी वसोवास गरेको, शारीरिक रुपमा असक्त भनी प्रमाणित गरेको परिचय पत्र प्राप्त , व्यवसायी हुनु पर्नेछ ।

२) यस प्रदेशमा नै व्यवसाय गरी राखेको हुनु पर्नेछ ।

३) यस कार्यक्रम अन्तरगत सुविधा लिन इच्छुक पेशा व्यवसायमा आवद्ध व्यक्तिहरुवाट धेरै संख्यामा निवेदन पर्न आएमा देहायका छनौटका आधारहरुमा व्यक्तिको कोटा छनौट गरिनेछः

 **क) मूल्यांकनका आधारहरु**

क) पेशा व्यवसाय ५ वर्ष अगाडि देखि गरी राखेको भएमा १० अंक र ५ वर्ष भन्दा कम समय पेशा व्यवसाय गरेको भए ५ अंक

ख) रु २०००००।०० भन्दा माथि लगानी गरेकोलाई १० अंक र कमलाई ५ अंक

ग) गाँउपालिकामा पेशा व्यवसाय गरेको भए २० अंक नपाको लागि १० अंक र उमानपा वा मानपाको लागि ५ अंक

घ) पेश गरेको प्रपोजल र प्रपोजलको आधारमा १० अंक

( प्रपोजल भित्र समेटिएका सम्पूर्ण विस्तृतिकरणका लागि ५ देखि १० अंक दिइने )

**७. सूचना प्रकाशनः** (१) "शारिरीक क्षमता कमजोर भएका युवा व्यवसायी सामग्री सहयोग̎" कार्यक्रम संचालन गर्नको लागि प्रदेश युवा परिषद्को कार्यालयले युवा व्यवसायीहरुलाई सहभागिताका लागि राष्टिय दैनिक पत्रिकामा १५ दिनको म्याद राखी सूचना प्रकाशन गर्नेछ ।

२) उपदफा (१) बमोजिम सूचना प्रकाशित भएपछि कार्यक्रमवाट सुविधा लिन चाहने व्यक्तिहरुले अनुसूची १ बमोजिमको ढाँचामा प्रस्ताव योजना पेश गर्नुपर्नेछ । प्रस्ताव ईमेलवाट पनि पठाउन सकिनेछ । र सम्झौता इमेल मार्फत पनि गरिनेछ । तर अन्तिम बिल भरपाई पेश गर्ने समयमा व्यवसायी वा व्यवसायीको प्रतिनिधि स्वयं उपस्थित हुनु पर्नेछ ।

३) प्रस्ताव छनौट समितिः तोकिएको मिति भित्र कार्यालयमा प्राप्त भएका प्रस्ताव मूल्याङ्कन गरी छनोट गर्न देहायको शारीरिक क्षमता कमजोर भएका युवा व्यवसायी कोटा छनोट समिति रहनेछ ।

क) कार्यकारी उपाध्यक्ष, प्रदेश युवा परिषद्‌ अध्यक्ष

ख) प्रदेश युवा परिषद्को सम्बन्धीत मन्त्रालयको युवा हेर्ने अधिकृत प्रतिनिधि सदस्य

ग) प्रदेश युवा परिषद्को कार्यालयको प्रमुख –सदस्य सचिव

४) छनौट समितिले बढीमा ३ जनालाई प्रस्ताव मूल्यांकन गर्न आमन्त्रण गर्न सक्नेछ ।

५) प्रस्ताव छनौट समितिको बैठक सम्बन्धी कार्यविधि सो समिति आफैले निर्धारण गरे बमोजिम हुनेछ ।

६) प्रस्ताव छनौट समितिले प्राप्त प्रस्ताव उपर आवश्यक छानविन गरी कोटा वितरण गर्नेछ ।

**८. सम्झौताः** (१) प्रस्ताव छनौट समितिबाट छनौट भएका व्यक्ति वा व्यवसायी र कार्यालय बीच द्विपक्षीय सम्झौता गरिने छ ।

२\_ सम्झौता पश्चात व्यक्ति वा व्यवसायीलाई सामग्री खरिदका लागि बढीमा रु ५००००।०० दिइनेछ र सो रकम दुई किस्तामा दिइनेछ ।

३) सम्झौता २ प्रति हुनेछ । एक प्रति सम्बन्धित व्यक्ति वा फर्मलाई, र एक प्रति कार्यालयमा राख्नुपर्नेछ ।सम्झौता कार्यालयको तर्फवाट कार्यालय प्रमुख तथा व्यक्ति वा फर्मको तर्फवाट फर्म धनी प्रोपाइटर वा तोकिएको प्रतिनिधिले गर्नेछ । र साक्षीको रुपमा १ जना व्यक्ति वा फर्म रहेको स्थानको स्थानिय व्यक्ति हुनु पर्नेछ ।

**९. प्रतिवेदनः** (१) व्यक्तिले सामग्री खरिद पश्चात व्यवसायमा परेको प्रभाव सहित कार्यक्रम सम्पन्न भए पश्चात विल भरपाइका अतिरिक्त कार्य सम्पन्न फोटोहरु र प्रतिवेदन १५ दिन भित्र कार्यालयमा पेश गरि सक्नु पर्नेछ ।

**१०. लेखा परीक्षणः** (१) "शारिरीक क्षमता कमजोर भएका युवा व्यवसायी सामग्री सहयोग̎" कार्यक्रमको लेखा प्रणाली नेपाल सरकारले तोकेको ढाँचामा राख्नु पर्नेछ ।

**११. अनुगमन तथा मूल्याङ्कनः** (१) स्थानीय तहमा सम्बन्धित अभिभावकहरु, सम्बन्धित स्थानीय तह तथा सम्बन्धित वडा स्तरवाट समेत अनुगमन गर्न सक्ने भएकोले यसको सम्पूर्ण अभिलेख व्यक्ति वा फर्मले राख्नुपर्नेछ र सरोकारवालाहरुले खोजेको वखत देखाउन सक्नुपर्ने छ । साथै खरिद गरिएका सामग्रीहरु सरोकारवालाहरुले अनुगमन गर्दा देखाउन सक्ने हुनुपर्नेछ । कार्यालयवाट आवश्कता हेरी अनुगमन हुन सक्नेछ ।

२) प्रदेश स्तरबाट प्रदेश सरकार, युवा तथा खेलकुद मन्त्रालय तथा यस कार्यालयको सरोकारवाला मन्त्रालयबाट अनुगमन, निरीक्षण गरी पृष्ठपोषण एवं सुझाव दिन सक्नेछ । साथै यस कार्यालयले पनि समय समयमा अनुगमन गरी सुझाव दिन सक्नेछ ।

**१२. दण्ड सजायः** (१) छनौट भएका व्यक्ति वा व्यवसायीले प्रस्ताव गरिए र सूचना गरे वमोजिमको सम्झौता गर्न नआएमा वा सम्झौता अनुसार कार्य नगरेमा त्यस्ता व्यक्ति वा व्यवसायीलाई कार्यालयबाट सञ्चालन गरिने अन्य कार्यक्रमहरुमा सहभागि गराईने छैन ।

२) व्यक्ति वा फर्मसँग सम्झौता भईसकेपछि सम्झौता अनुसार गुणस्तरी कार्य सम्पन्न नगरेमा तथा कार्यालयबाट दिइएको वजेट प्रचलित आर्थिक ऐन नियम अनुसार खर्च नगरी हिनामिना गरेमा उक्त व्यक्ति वा व्यवसायीवाट जुनसुकै वखत क्षतिपूर्ति समेत भराई प्रचलित कानून बमोजिम आवश्यक कारवाही गरिनेछ ।

**१३. विविधः** यस कार्यविधि बमोजिम कार्यक्रममा आवश्यक सहयोग गर्नु सम्बन्धित सवैको कर्तव्य हुनेछ ।

**१४. निर्देशनको पालनाः** संघ, प्रदेश तथा स्थानीय सरकारले दिएको निर्देशनको पालना गर्नु पर्नेछ ।

**१५. कार्यविधी संसोधन गर्न सक्नेः** आवश्यकता अनुसार मन्त्रालयले कार्यविधी संसोधन गर्न सक्नेछ ।

**१६. वाधा अड्काउ फुकाउने** : यो कार्यक्रम कार्यान्वयनमा कुनै बाधा आइपरेमा मन्त्रालयले वाधा अड्काउ फुकाउन सक्नेछ ।

अनुसूची १

(दफा ७ को उपदफा २ संग सम्बन्धित )

) ̎शारिरीक क्षमता कमजोर भएका युवा व्यवसायी सामग्री सहयोग̎" कार्यक्रमका लागि व्यक्ति तथा व्यवसायीहररुले पेश गर्नुपर्ने प्रस्तावको नमूना ढाँचा

श्रीमान् कार्यकारी उपाध्यक्षज्यू

प्रदेश युवा परिषद्को कार्यालय , हेटौडा, मकवानपुर ।

महोदय

त्यस कार्यालयबाट मिति .................... मा ................ दैनिकमा प्रकाशित सूचना अनुसार म हामी वा फर्मले ) ̎शारिरीक क्षमता कमजोर भएका युवा व्यवसायी सामग्री सहयोग̎" कार्यक्रम अन्तरगत कार्य गर्ने ईच्छा भएकोले निम्न विवरण सहित देहायका कागजातहरु संलग्न गरी यो प्रस्ताव पेश गरिएको छ ।

1. व्यवसायको नाम र ठेगानाः फोन नं. सहित

1. व्यक्ति वा व्यवसायीको नाम र सम्पर्क नं: इमेलः
2. व्यवसायको सम्पूर्ण वस्तुस्थीति झल्कने परिचयः
3. अन्य विवरण:
4. मानवीय स्रोत सम्बन्धी विवरणः

 कर्मचारी विवरणः

1. भौतिक पूर्वाधार सम्बन्धी विवरणः
2. कोठा संख्याः
3. भाडामा भए भाडा सम्झौता तथा आफ्नै जग्गमा भए लालपूर्जको फोटोकपीअवस्थाः

नागरिकताको प्रतिलिपिः

प्यान नं.

१ व्यक्ति वा व्यवसायको खाता रहेको बैंकको नामः २. खाता नं:

प्रष्ठ खाता नं. देखिने चेकको प्रतिलिपी उपलब्ध गराउनुपर्ने

 हस्ताक्षर

 प्रोपाइटरको नामः

 मितिः